ביזפורטל

Bizportal (ביזפורטל) הוא פורטל אינטרנט ישראלי העוסק בתחום שוק ההון. האתר מספק מידע עסקי ובורסאי שוטף והיסטורי, חדשות כלכליות ודוחות כספיים של חברות ציבוריות. האתר נוסד באפריל 1999 בשם "ביזנס פורטל" על ידי חברת "קו מנחה", שעסקה קודם לכן בפיתוח ושיווק תוכנות המספקות מידע עסקי ובורסאי בזמן אמת לפעילים בשוק ההון הישראלי. כחודשיים לאחר השקת האתר, נרכשה קו מנחה על ידי "יפעת הון דיסק" מקבוצת יפעת אשר בבעלות איש העסקים אבי בגס. לאחר הרכישה, שם האתר שונה לשמו הנוכחי (נכון ל-2024), bizportal, וביזפורטל החלו להרחיב את שירותיהם והיקף המידע שסיפקו ללקוחותיהם. בשנת 2000 הקימה "קו מנחה", בשיתוף עם אייל גורביץ' וגיורא אלון, את חברת "בורסה גרף", שעוסקת בתחום הניתוח הטכני ומפתחת את תוכנת "בורסה גרף", מערכת ניתוח טכני לניהול תיקי השקעות, ביצוע השוואות ועוד. באוגוסט 2006 ביזפורטל בשיתוף חברת יפעת בקרת פרסום, השיקו אתר העוסק בתחום הפרסום והשיווק. בנובמבר 2009 קו מנחה רכשה את האתר המתחרה, "אייס", מסיגלר תקשורת, ומיזגה אליו את אתר הפרסום של ביזפורטל. בפברואר 2008 חברת "קו מנחה" רכשה את השליטה בחברת "יתב שוקי הון גלובליים", והשתיים השיקו מדור המספק מידע כלכלי על בורסות ארצות הברית בשפה העברית באתר ביזפורטל. בשנת 2010 הוסכם על שיתוף פעולה בין ערוץ הספורט לבין אתר Bizportal, הבא לידי ביטוי בתחזוקו של אזור באתרי ערוץ הספורט ו-Bizportal, בשם "bizsport". האזור עוסק בכלכלה ובספורט, ונכתב בידי כתבי שני האתרים. בשנת 2012 ביזפורטל רכשו את אתר הפורומים "דיבורסה". בסוף שנת 2013 מוזגו פורומים אלה באתר תפוז אנשים. הגישה לרוב המידע באתר Bizportal היא חינמית, אם כי חלק מהמידע שבו ניתן לצפייה רק בתשלום כספי, כמו הגישה למידע ממאגר רשם החברות (בחלקו). פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. ביוני 2019 מכרה חברת קו מנחה 49.8% לאבישי עובדיה, לפי שווי של 9 מיליון ש"ח.. במהלך 2020 אבישי עובדיה רכש 50.2% ומחזיק מאז ב-100% מביזפורטל תקשורת בע"מ שמפעילה את האתר. חזי שטרנליכט, כיום כתב ישראל היום, שימש בעבר עורך Bizportal. יוסי פינק אלי שמעוני, סגן עורך כלכליסט לשעבר, היה העורך הראשי של ביזפורטל בין ינואר 2018 למאי 2019. אבישי עובדיה הפעילה ערוץ וידאו כלכלי באתר פליקס, מקדמת תכנים כלכליים באתר אייס ולוקחת חסות בפורומים ובלוגים בנושא כלכלה ועסקים באתר תפוז המופעלים על ידי חברת קו מנחה שמפעילה גם את אתר ביזפורטל. אחסנה כתבות חדשותיות-כלכליות בארכיון אתר תקדין המופעל על ידי חברת האחות חשבים ה.פ.ס מידע עסקי. קידמה תכנים כלכליים מתוך אתר ביזפורטל בלשונית החדשות שבתוכנות super bizportal ו-terminal bizportal. "בורסה גרף" בשיתוף Bizportal מפעילה ערוץ המספק ניתוחים טכניים של ניירות ערך, תחזיות, המלצות, הערכות כלכליות ומגמות השקעה בניירות ערך, גרפים של ניירות ערך, סקירות של ניירות ערך, ומערכת איתותי קנייה ומכירה של ניירות ערך. הערוץ מנוהל על ידי אייל גורביץ'. לערוץ הנדל"ן של ביזפורטל היה שיתוף פעולה עם "טאבו ישיר" ו"טאבו משכנתאות" המופעלים גם הם על ידי קו מנחה. בשנת 2001 כשחברת אי די בי חברה לפיתוח החזיקה בשליטת האתר, ביזפורטל סיפקה תכנים כלכליים לאתר נענע עסקים מקבוצת IDB. אתר האינטרנט הרשמי של ביזפורטל אפי לנדא, ‏קו מנחה חונכת פורטל עסקי, באתר גלובס, 26 באפריל 1999 Bizportal משיקה אתר פרסום ושיווק, באתר וואלה, 28 באוגוסט 2006 ענת קם‏, כתוב על קרח, באתר וואלה, 1 בנובמבר 2009 אמילי גרינצווייג‏, ערוץ הספורט ישתף פעולה עם אתר BIZPORTAL, באתר וואלה, 2 במאי 2010 Bizportal רכש את אתר קהילות שוק ההון 'דיבורסה', באתר ביזפורטל, 20 ביוני 2012 דוח מיידי של "קו מנחה", באתר "מאיה", 20 ביוני 2019 שרון טל, אבישי עובדיה רוכש את יתר ביזפורטל מקבוצת קו מנחה תמורת 5.4 מיליון שקל, באתר אייס, 11 ביוני 2020 חזי שטרנליכט מצטרף לישיר בית השקעות, באתר News1,‏ 15 באפריל 2008 דוד ורטהיים‏, סגן עורך אתר כלכליסט לשעבר מונה לעורך ביזפורטל החדש, באתר וואלה, 30 בנובמבר 2017